Ստանիսլավ Բոնդարենկո

**Ստանիսլավ Գենադևիչ Բոնդարենկո** (, ), կինոյի և թատրոնի դերասան, 2021 թվականին սկսել է աշխատել Մոսսովետի անվան թատրոնում։

## Կենսագրություն
Ստանիսլավ Բոնդարենկոն ծնվել է 1985 թվականի հուլիսի 2-ին ՈՒԽՍՀ Զապորժիեի մարզի Դնեպրոպրուդնի քաղաքում։ Ծնողները վաղ ամուսնալուծվել են, և տղային դաստիարակել է խորթ հայրը։ Նա ունի ավագ եղբայր՝ Ալեքսանդրը և երկվորյակ քույրեր՝ Սնեժանան և Սվետլանան։ Մանկուց զբաղվել է սպորտով, հաճախել թենիսի, կարատեի, թեկվոնդոյի, ֆուտբոլի, լողի խմբակներ։ Զբաղվել է «Горняк» մշակույթի տան պարահանդեսային պարերի ստուդիայում։

1996 թվականին ընտանիքը տեղափոխվել է Մոսկվա։ Դպրոցն ավարտելուց հետո Ստանիսլավ Բոնդարենկոն ընդունվել է Մոսկվայի ավիացիոն ինստիտուտ, բայց հետո կտրուկ փոխել է իր որոշումը և ընդունվել Ռուսաստանի թատերական արվեստի ինստիտուտ՝ Վալենտին Վասիլևիչ Տեպլյակովի և Պավել Օսիպովիչ Խոմսկու կուրս։ Երրորդ կուրսից սկսել է նկարահանվել կինոյում։ 2005 թվականին СТС հեռուստաալիքով թողարկվել է նրա մասնակցությամբ «Սիրո թալիսման» սերիալը, որն առաջին սերիայից հաջողություն է ունեցել։

ԳԻՏԻՍ-ի չորրորդ կուրսում սովորելիս հրավիրվել է Մոսսովետի անվան թատրոն՝ կատարելու գլխավոր դեր (Ռենցո) Վիկտոր Շամիրովի բեմադրած «Նշանադրվածները» ներկայացման մեջ։ 2006 թվականի մարտի 8-ին Մոսսովետի անվան թատրոնի բեմում տեղի է ունեցել Գաբրիելյա Զապոլսկայայի պիեսի հիման վրա «Պանի Դուլսկայի բարոյախրատականությունը» ներկայացման պրեմիերան, որտեղ Բոնդարենկոն կատարել է գլխավոր հերոսուհու (Վալենտինա Տալիզինա) որդու՝ Զբիշեկի դերը։ 2010 թվականին ստացել է Զուրիկոյի դերը Մոսսովետի թատրոնի «Ես, տատիկը, Իլիկոն և Իլարիոնը»  ներկայացման մեջ։

Այս տարիներին Բոնդարենկոն թատրոնում աշխատանքին զուգահեռ նկարահանվել է լիամետրաժ ֆիլմերում և սերիալներում։ Ստանիսլավ Բոնդարենկոն ճանաչման է արժանացել «Սիրո թալիսման» հեռուստասերիալում կատարած Պավել Ուվարովի դերի շնորհիվ, իսկ «Գավառացի կինը» (, 2008) սերիալում աշխատելուց հետո Բոնդարենկոյի համար ամրապնդվել է ռուսական կինեմատոգրաֆիայի գլխավոր սեքս-խորհրդանիշներից մեկի կարգավիճակը, որն ավելի ուշ նա բազմիցս հաստատել է («Լյուբա։ Սեր» (, 2011), «Իշխանուհին Խրուշչովկայից» (, 2012), «Վերադարձրու իմ սերը» (, 2014) և այլն)։

2016 թվականին Բոնդարենկոն Մոսկվայի Գուբեռնսկի թատրոնի բեմում կատարել է գլխավոր դերը «Կալիգուլա» պլաստիկ ներկայացման մեջ։ Այս աշխատանքում, որտեղ բառերի փոխարեն դերասանները ստեղծում էին գեղարվեստական կերպարներ պլաստիկայի միջոցով, նրա խաղընկերուհին եղել է Մեծ թատրոնի պրիմա-բալերինա Մարիա Ալեքսանդրովան։

Բացի ստացիոնար թատրոնից, Բոնդարենկոն մասնակցում է անտրեպրիզային բեմադրությունների։ Իտալացի դրամատուրգ Ալդո Նիկոլայի պիեսի հիման վրա բեմադրված «Տղամարդկանց որս» ներկայացման մեջ նրա հետ խաղում են Իվան Ժիդկովը, Նաստասյա Սամբուրսկայան և Աննա Միխայլովսկայան։ Համագործակցում է «Սյուժե» թատերական ընկերության հետ։ Ստացել է գլխավոր դերը Յուրի Պոլյակովի «Այծիկը կաթի մեջ» () վեպի հիման վրա բեմադրված «Ֆորտունայի անիվը» ներկայացման մեջ։ Բեմում Բոնդարենկոյի գործընկերը Գլաֆիրա Տարխանովան։ Ներկայացման պրեմիերան տեղի է ունեցել 2016 թվականի փետրվարին Մոսկվայի կառավարության համերգասրահի բեմում, իսկ հետո անշլագով ներկայացվել է «Տագանկայի դերասանների ընկերակցություն» թատրոնում։

2016 թվականին ստացել է «Տեատրալի աստղ» հանդիսատեսի համակրանքի մրցանակը «երկրորդ պլանի լավագույն տղամարդու դեր» անվանակարգում (Մոսսովետի անվան թատրոնի «Не всё коту масленица» ներկայացման մեջ կատարած Իպոլիտի դերի համար), իսկ 2017 թվականին ստացել է նույն մրցանակը «թատերական դերասանի լավագույն դերը կինոյում» անվանակարգում («Փախստական» () ֆիլմում Նիկիտա Տելեգինի դերի համար)։

2016 թվականին Վրաստանի սպորտային պարահանդեսային պարերի հնգակի չեմպիոն Նիկե Քեշելավայի հետ դարձել է Վրաստանում անցկացված «Պարում են աստղերը» նախագծի վեցերորդ սեզոնի հաղթող։

2018-2020 թվականներին կատարել է լրագրող Դմիտրի Պոլույանովի գլխավոր դերը ռեժիսոր Նատալյա Միկրյուկովայի «Տասը նետ մեկի համար» (), «Սուզորդ մարգարիտների հետևից» (), «Մահացու թրեյնինգ» (), «Մահվան դասընկերներ» () դետեկտիվ մինի-սերիալում, որը նկարահանվել է Աննա և Սերգեյ Լիտվինովների վեպերի հիման վրա։ Նրա խաղընկերն է եղել դերասանուհի Եկատերինա Կոպանովան, որի հետ Բոնդարենկոն դրանից առաջ նկարահանվել էր «Հրաշքին սպասելով» ()։

2020 թվականին դերասանի մասնակցությամբ նկարահանվել են հինգից ավելի կինոնախագծեր, որոնց թվում են «Ռոսիա-1» հեռուստաալիքի համար «Ռուսսկոյե» կինոընկերության ստեղծած մի քանի սերիալները։

Ստանիսլավ Բոնդարենկոն Մոսսովետի անվան թատրոնի թատերախմբի դերասան  է և ներգրավված է նրա խաղացանկի ներկայացումներում, այդ թվում՝ «Որքան կարևոր է լուրջ լինելը» (Ջեկ Ուորդինգ), «Պանի Դուլսկայայի բարոյախրատականությունը» (Զբիշկո), «Не всё коту масленица» (Իպոլիտ)։

Ըստ *Кино-театр.ру* պորտալի՝ Բոնդարենկոն զբաղեցրել է 2-րդ տեղը «Ամենահայտնի դերասանների և դերասանուհիների ցուցակում» 2020 թվականի արդյունքներով։

## Անձնական կյանք
2008 թվականին Ստանիսլավ Բոնդարենկոն ամուսնացել է դերասանուհի Յուլիա Չիպլիևայի հետ, ում հետ ծանոթացել է ԳԻՏԻՍ-ում սովորելու ժամանակ։ 2009 թվականին ծնվել է զույգի որդին՝ Մարկը, իսկ 2015 թվականին նրանք բաժանվել են։

Երկրորդ կինը մոդել և գործարար Աուրելիա Ալեխինան է։ 2017 թվականի նոյեմբերին ծնվել է զույգի առաջին դուստրը՝ Ալեքսիան, իսկ 2019 թվականի մարտին՝ Միքայելան։

## Մրցանակներ
* 2016 թվական - «Տեատրալի աստղ» հանդիսատեսի համակրանքի մրցանակ «երկրորդ պլանի տղամարդու լավագույն դեր» անվանակարգում («Не всё коту масленица» ներկայացման մեջ Իպոլիտի դերի համար (Մոսսովետի անվան թատրոն),
* 2017 թվական - «Տեատրալի աստղ» հանդիսատեսի համակրանքի մրցանակ «կինոյում թատերական դերասանի լավագույն դեր» անվանակարգում (Մուրադ Ալիևի «Փախստական» ֆիլմում կատարած գլխավոր դերի (Նիկիտա Տելեգին) համար։
* 2017 թվական - Մոսկվայի քաղաքի մրցանակ գրականության և արվեստի բնագավառում «Թատերական արվեստ» անվանակարգում («Не всё коту масленица» ներկայացմանը մասնակցելու համար, Մոսսովետի անվան թատրոն)։

## Արվեստ
### Դերեր թատրոնում
* Обручённые – Մոսսովետի անվան թատրոն
* Ես, տատիկը, Իլիկոն և Իլարիոնը – Մոսսովետի անվան թատրոն
* «Casting/Кастинг» – Մոսսովետի անվան թատրոն
* 1933 թվականի ծովային ճանապարհորդությունը — Մոսսովետի անվան թատրոն
* Ինչքան կարևոր է լինել լուրջ – Մոսսովետի անվան թատրոն
* Не всё коту масленица – Մոսսովետի անվան թատրոն
* Պանի Դուլսկայայի բարոյախրատականությունը – Մոսսովետի անվան թատրոն
* Կալիգուլա — Նահանգային թատրոն
* Նրա սիրուհու որդիները – Անտրեպրիզի ժամանակակից թատրոն
* Ճակատագրի անիվը – «Սյուժե» թատերական ընկերությունը
* Տղամարդկանց որդ – «Մեգապոլիս» թատերական գործակալություն

### Ֆիլմագրություն

#  – Սիրո միայնություն () – *Եվգենի*
#  – Սիրո թալիսման ()
#  – Կրակից ու լույսից ()
#  – Կապիտանի երեխաները ()
#  – Զգո՛ւյշ, շիկահերներ են ()
#  – Հրաշքի սպասումով () – *Մարատ*
#  – Մեղք () – *Վիկտոր Զավյալով* (գլխավոր դեր)
#  – Թակարդ ()
#  – Նրա սիրուհու որդիները ()
#  – Կինը, որը հակված չէ խարդախությունների ()
#  – Գեղեցկությունը պահանջում է․․․ ()
#  – Պլատոն () – *Բաներաս*
#  – Գավառուհին ()
#  – Սթրիթռեյսերներ () – *Դոկեր*
#  – Միասին երջանիկ () – *Դիմա Մորոզով*
#  – Փնտրում եմ քեզ ()
#  – Նանոսեր () – *Արտյոմ Եվգենևիչ Սկվորցով*
#  – Սրտից սիրտ ()
#  – Կամենսկայա-6 ()
#  – Լյուբա։ Սեր ()
#  – Ոչ սիրելի ()
#  – Ճակատագրի համբույրը ()
#  – Պատահական վկան ()
#  – Ամառվա չորս եղանակ ()
#  – Լուսավոր կլինի օրը ()
#  – Քասթինգ () – *Էդուարդ Գրացիանսկի*
#  – Княжна из хрущёвки
#  – Հաջողություն կլինի սիրո մեջ ()
#  – Путейцы-3 – *Կոչետով, Մարինայի ամուսինը*
#  –  Ինքնակոչը ()
#  – Ոսկե վանդակ () – *Ֆարհադ Կասումով*
#  – Երջանկության պատրանք () – *Յուրի Վասիլև*
#  – Խորթ քույրը ()
#  – Լեռնագնացուհին () – *Արթուր*
#  – Ինչ են ուզում տղամարդիկ () – *Ալեքսեյ Ռիբակով*
#  – Վերադարձրու իմ սերը () – *Վլադ Օռլով*
#  – Վայրենին-4 ()
#  – Գեղեցկուհիները ()
#  – Սիրում է, չի սիրում ()
#  – Իմ մայրը դեմ է ()
#  – Հին կալվածքի կալանավորը ()
#  – Անկան Մոլդովանկայից () – *Նիկոլայ Վասիլև*
#  – Հանուն սիրո ()
#  – Մայրիկներ () – *Ստեպան Մակարով*
#  – Չհորինված կյանք ()
#  – Փախստականը ()
#  – Ինտիմ չառաջարկել ()
#  – Հարսնացուն () – *Պավել*
#  – Հիշողության գետը ()
#  –  ()
#  – Սելֆի ()
#  – Երեք թագուհի () – *Սերգեյ*
#  – Королева при исполнении
#  – Մահվան այն կողմում () – *Վիկտոր Լեբեդև*
#  – Տասը նետ մեկի համար () – *Դմիտրի Պոլույանով* (գլխավոր դեր)
#  – Մարգարիտների հետևից սուզվողը () – *Դմիտրի Պոլույանով* (գլխավոր դեր)
#  – Արևածագն Ադամի լեռան վրա () – *Ստաս*
#  – Մահացու թրեյնինգ () – *Դմիտրի Պոլույանով* (գլխավոր դեր)
#  – Թավշե սեզոն () – *Գորան*
#  – Մեծ երկինք () – *Չերտկով*
#  – Պատանդները () – *Միխայիլ*
#  – Օձեր և սանդուղքներ () – *Բորիս Ավգուստ*
#  – Լավագույն ամուսինը ()
#  – Երբ ժամացույցը զարկում է 12-ը ()
#  – Հիշիր ինձ ()
#  – Մահվան համադասարանցիները () – *Դմիտրի Պոլույանով* (գլխավոր դեր)
#  – Ինկուբատոր ()
#  – Արծվիկի լեգենդները ()
#  – Մասնավոր կյանք ()

### Մասնակցություն երաժշտական և հեռուստատեսային նախագծերի
* 2010 – նկարահանվել է Ժասմինի «Ресничка» տեսահոլովակում
* 2016 – նկարահանվել է SALLY-ի «Шанс» տեսահոլովակում
* 2016 – զբաղեցրել է առաջին տեղը «Պարում են աստղերը» (Վրաստան) նախագծում
* 2020 – նկարահանվել է Մոտի «Гудки» տեսահոլովակում

## Ծանոթագրություններ

## Արտաքին հղումներ
* Станислав Бондаренко на сайте Театра имени Моссовета
* Станислав Бондаренко на сайте «Афиши»
* Крупным планом. Гость: актёр театра имени Моссовета Станислав Бондаренко  // Театральная среда братьев Верников. Радиокультура. 2017. 15 марта.
* 
* 
* 

Կատեգորիա:Ռուսաստանի հեռուստատեսության դերասաններ
Կատեգորիա:Ռուս դերասաններ
Կատեգորիա:21-րդ դարի դերասաններ